CELEX: C2007/199/101
Language: mt
Date: 2007-08-25 00:00:00
Title: Kawża F-61/07: Rikors ippreżentat fit- 18 ta' Ġunju 2007 — Bauch vs Il-Kummissjoni

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/52
            
         Rikors ippreżentat fit-18 ta' Ġunju 2007 — Bauch vs Il-Kummissjoni
   (Kawża F-61/07)
   (2007/C 199/101)
   Lingwa tal-kawża: il-Ġermaniż
   Partijiet
   
      Rikorrent: Gerhard Bauch (Berlin, il-Ġermanja) (rappreżentant: W. Uhlmann, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               Tordna lill-konvenuta timmodifika ċ-ċertifikat tagħha tat-12 ta' Marzu 2007, u jekk huwa possibbli, toħroġ ċertifikat ġdid fir-rigward tar-rikorrent, billi tindika li l-ammont mogħti lir-rikorrent ma jirrappreżentax għotja għat-tluq bħala kumpens għad-dritt għall-pensjoni u għalhekk la jirrappreżenta pensjoni u lanqas ekwivalenti għal din;
            
         
               —
            
            
               tordna lill-konvenuta tbati l-ispejjeż.
            
         Motivi u argumenti prinċipali
   Ir-rikorrent huwa impjegat mal-Kummissjoni tal-Komunitajiet Ewropej bħala uffiċjal temporanju. Fil-perijodu in kwistjoni huwa kien fuq leave bla ħlas bħala impjegat tal-Ministeru federali ta' l-Ekonomija. Il-Ministeru naqqas il-pensjoni tar-rikorrenti minħabba l-akkumulazzjoni ta' pensjoni ma pensjoni marbuta ma' trasferiment f'korp internazzjonali jew supranazzjonali, minħabba li l-Kummissjoni tal-Komunitajiet Ewropej kienet ħarġet ċertifikat dwar għotja ta' tluq bħala kumpens għad-dritt għall-pensjoni fil-rigward tar-rikorrent.
   Ir-rikorrent jikkontesta l-iżball li biħ huwa vvizzjat dan iċ-ċertifikat tal-Kummissjoni safejn l-uffiċjali temporanji, minħabba l-perijodu qasir ta' xogħol, ma jakkwistaw l-ebda dritt għall-pensjoni (Artikoli 77 sa 84 tar-Regolamenti tal-Persunal), u għalhekk fir-rigward tar-rikorrent kienu mħallsa lura biss dawk il-kontribuzzjonijiet li kienu nżammewlu mill-paga bħala kontribuzzjonijiet għall-pensjoni.